CELEX: 62007TN0038
Language: lt
Date: 2007-02-16 00:00:00
Title: Byla T-38/07 2007 m. vasario 16 d. pareikštas ieškinys byloje Shell Petroleum ir kt. prieš Komisiją

14.4.2007   
            
            
               LT
            
            
               Europos Sąjungos oficialusis leidinys
            
            
               C 82/45
            
         2007 m. vasario 16 d. pareikštas ieškinys byloje Shell Petroleum ir kt. prieš Komisiją
   
   (Byla T-38/07)
   (2007/C 82/96)
   Proceso kalba: anglų
   Šalys
   
      Ieškovės: Shell Petroleum NV (Haga, Nyderlandai), Shell Nederland BV (Haga, Nyderlandai) ir Shell Nederland Chemie BV (Roterdamas, Nyderlandai) atstovaujamos advokatų T. Snoep ir J. Brockhoff
   
      Atsakovė: Europos Bendrijų Komisija
   Ieškovių reikalavimai
   
      SPNV Teisingumo Teismo prašo:
   
               —
            
            
               visiškai panaikinti sprendimą tiek, kiek jis skirtas SPNV;
            
         
               —
            
            
               nepatenkinus pirmojo reikalavimo:
               
                           —
                        
                        
                           panaikinti sprendimo 2 straipsnio d punktą arba
                        
                     
                           —
                        
                        
                           atitinkamai sumažinti skirtą baudą; ir
                        
                     
         
               —
            
            
               priteisti iš Komisijos bylinėjimosi išlaidas.
            
         
      SNBV Teisingumo Teismo prašo:
   
               —
            
            
               visiškai panaikinti sprendimą tiek, kiek jis skirtas SNBV;
            
         
               —
            
            
               nepatenkinus pirmojo reikalavimo:
               
                           —
                        
                        
                           panaikinti sprendimo 2 straipsnio d punktą arba
                        
                     
                           —
                        
                        
                           atitinkamai sumažinti skirtą baudą; ir
                        
                     
         
               —
            
            
               priteisti iš Komisijos bylinėjimosi išlaidas.
            
         
      SNC Teisingumo Teismo prašo:
   
               —
            
            
               panaikinti sprendimo 2 straipsnio d punktą arba atitinkamai sumažinti skirtą baudą; ir
            
         
               —
            
            
               priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ieškovės siekia 2006 m. lapkričio 29 d. Komisijos sprendimo K (2006)5700 galutinis byloje COMP/F/38.638 — Butadieno kaučiukas ir stireno-butadieno kaučiuko emulsija, kuriuo Komisija pripažino, kad ieškovės kartu su kitomis įmonėmis, susitardamos dėl orientacinių prekių kainų, susitarimais dėl nekonkuravimo pasidalindamos klientus ir keisdamosi informacija apie kainas, konkurentus ir klientus, pažeidė EB 81 straipsnį ir Europos ekonominės erdvės susitarimo 53 straipsnį, panaikinimo.
   Grįsdamos ieškinį, ieškovės teigia, kad Komisija pažeidė EB 81 straipsnį ir Tarybos reglamento Nr. 1/2003 (1) 7 straipsnį, 23 straipsnio 2 ir 3 dalis dėl to, kad:
   
               a)
            
            
               priskyrė pažeidimą ir Shell Petroleum NV bei Shell Nederland BV, nors Komisija ir pripažįsta, jog pažeidime tiesiogiai dalyvavo tik Shell Nederland Chemie BV,
            
         
               b)
            
            
               padidino pagrindinę ieškovėms skirtos baudos sumą 50 % už pakartotinumą, taip pažeisdama proporcingumo ir teisinio saugumo principus,
            
         
               c)
            
            
               siekdama atgrasinti pritaikė dauginimo koeficientą, taip pažeisdama vienodo požiūrio ir proporcingumo principus, ir
            
         
               d)
            
            
               nustatė pradinę ieškovėms skirtos baudos sumą pažeisdama Baudų nustatymo metodo gaires (2) ir proporcingumo bei vienodo požiūrio principus.
            
         Be to, ieškovės teigia, kad buvo pažeista EB 253 straipsnyje įtvirtinta pareiga motyvuoti.
   
      (1)  2002 m. gruodžio 16 d. Tarybos reglamentas (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (OL L 1, 2003, p. 1).
   
      (2)  1998 m. sausio 14 d. Komisijos pranešimas, pavadintas „Baudų nustatymo remiantis Reglamento Nr. 17 15 straipsnio 2 dalimi ir EAPB sutarties 65 straipsnio 5 dalimi metodo gairės “(OL C 9, 1998, p. 3).